Zhantas/Cleaned-Kyrgyz_Wikipedia huggingface dataset:
Өнөкөт мастык

Өнөкөт мастык – демейки мас болуудан сапаттык жагынан айырмаланган илдеттүү абал, (көбүнесе) аракты көп ичкенден улам болот. Мастыктын бул түрү психиатрияда акыл-эстик оорулардын бир түрү (аларга жин уруу, алкоголдук көзгө көрүнүү, алкоголдук кулагына угулуу ж. б. кирет) катары каралат. Айтылгандай акыл-эстен адашуулардын учурунда коркунучтуу аракеттерди жасоо кылмыш-жаза жоопкерчилигине кириптер кылбайт, анткени, ал адам өз аракеттерине жооп бере албаган катары таанылат да, ага карата жаза ордуна медициналык мүнөздөгү мажбурлоо чаралары колдонулат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Өнөкөттүү жиндааруу

Өнөкөттүү жиндааруу – өнөкөткө айланган жиноору, тактап айтканда, акыл-эстин узак убакыт жиндааруусу. Кээде капыстан кармайт (б. а. акыбалы жакшырганда же начарлаганда), бирок өзүнөн кийин туруктуу акыл-эс кенемтесин калтырат. Мындай ооруларга төмөндөгүлөр кирет: жинделбе, талма, ашынган шал, паранойя (шекшимел), байлатма ж. б.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Өнөктөштүк

Өнөктөштүк – англо-америкалык укук тутумундагы өлкөлөрдөгү соода шериктештигинин бир түрү. Анын түрлөрү: жоопкерчилиги чектелген Ө. ( partnership limited ) – континенталдык укук тутумундагы жоопкерчилиги чектелген шериктештикке окшош түрү; Ө. ( partnership ) – толук шериктештикке окшош түрү. Мындан тышкары, Ө. жөнөкөй шериктештик менен да айкалышып кетет (биргелешкен иш-аракет жөнүндөгү келишим ж. б.). Ө-түн мүнөздүү белгилери: капиталдын эмес, Ө. ишине катышууну көздөгөн Ө. мүчөлөрүнүн бирикмеси; уставга эмес, келишимге негизделген.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Нөөмөттөн кийин калыбына келтирүү

Нөөмөттөн кийин калыбына келтирүү – зыяндуу эмгек шарттарынан улам келтирген дене-күчтүк жана моралдык-психологиялык чарчоону калыбына келтирүү максатында жумуш нөөмөтүнөн кийин кызматкерлердин организмине медициналык-биологиялык таасир көрсөтүү чараларынын комплекси.
 Колдонулган адабияттар 
 Юридика аталгылары ммисалы 2015 жылдагыарыз боюнча отунуч жазып ошол 2015 жылкы спаравка болсо сот карай береби кызыктар тарап арыданууга укугу барбы 

н түшүнүктөрүнүн орусч9а-ъкыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ностро эсеби (коммерциялык банктарда)

Ностро эсеби (коммерциялык банктарда) – талап кылуу боюнча корреспондент банктар тарабынан төлөнө турган депозиттер.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Нота (дипломатиялык)

Нота (дипломатиялык) (лат. notas – колкат, кат) – кеңири колдонулуучу жазуу жүзүндөгү дипломатиялык актылардын бир түрү, дипломатиялык кат алмашуу документи, кээбир учурларда – эларалык келишимдерди түзүү таризи (Н. алмашуу аркылуу жүзөгө ашырыла турган). Н. жазуу таризи боюнча жеке жана вербалдык болуп бөлүнөт (кара: Вербалдык нота ). Жеке нота тышкы 
карым-катнаш органынын ырасмий нота барагына толтурулат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ноталаштыруу

Ноталаштыруу (лат. notificare – белгилүү кылуу) – 1) кандайдыр бир маселе боюнча өз көзкарашын билдирүү максатында бир тараптын экинчинин дарегине жөнөтө турган эларалык мамилелердин иш-тажрыйбасындагы кат жазышуулар боюнча документтерди же документтер топтомун (ноталар, эстелик жазуулар, макулдашуулар, жөнөтүмдөр ж. б.) жалпылоочу түшүнүк; 2) векселдин төлөнбөгөндүгү же неакцеп тууралуу вексел кармоочунун вексел берүүчүгө, индоссантка же авалчыга берген жазуу жүзүндөгү кабаркаты.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Нотариалдык аймак

Нотариалдык аймак – нотариустун иш-аракет аймагы; КР административдик-аймактык бөлүнүүлөргө ылайык белгиленет. Райондук же дагы башка бөлүнүшү бар шаарларда ал шаардын баардык аймагы Н. а. болуп саналат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Нотариалдык иш-аракет

Нотариалдык иш-аракет – жарандар менен юридикалык жактардын укугун, алардын КР мыйзамдарында каралган мыйзамдуу кызыкчылыгын коргоого багытталып, юридикалык мааниси бар талашсыз фактылар менен укуктук маалыматтарды күбөлөндүрүү боюнча нотариустун иш-аракети Н. и-а. аталат. Калк жашаган жерде нотариус жок болгон учурда, Н. и-а. жергиликтүү өзалдынча башкаруу органынын аткаруу-тескөө кызмат адамы (айылдык башкаруу) тарабынан жүргүзүлөт, башка мамлекеттердин аймагында мындай иш-аракеттерди жүргүзүүгө ыйгарым укугу бар КР өкүлчүлүк мекемесинин кызмат адамы тарабынан жасалат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Нотариалдык сыр (нотариалдык иш-аракет сыры)

Нотариалдык сыр (нотариалдык иш-аракет сыры) – кесипкөйлүк сырдын бир түрү. КР нотариат жөнүндөгү мыйзамдарына ылайык, нотариус өзүнүн кесипкөйлүк иш-аракетине байланыштуу белгилүү болуп калган маалыматтарды жашыруун сактоого милдеттүү. Нотариалдык иш-аракет сырларын сактоону камсыз кылуу милдети нотариустук ишин токтоткон жактарга да тийешелүү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Нотариус

Нотариус – өз кесиби катары атайын ыйгарым укуктуу нотариалдык иш-аракеттерди жасаган кызмат адамы. Кыргызстанда жекече жана мамлекеттик нотариус болуп бөлүнөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Өнөр жай менчиги

Өнөр жай менчиги — бир катар өлкөлөрдүн мыйзамдары менен эл аралык келишимдерге мүнөздүү болгон аталгылар топтому.

Кыргызстандын мыйзамдары аркылуу Кыргызстандын аймагында табылгаларды, анын пайдалуу үлгүлөрү менен өндүрүштүк үлгүлөрүн коргоого жана колдонууга байланыштуу келип чыккан мүлктүк, ошондой эле аны менен байланышкан мүлктүк эмес жеке мамилелер жөнгө салынат.
 Булактар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Өнөр жай үлгүсү

Өнөр жай үлгүсү — буюмдун сырткы түрүн аныктай турган көркөмдүк-жасалга жактан чечилиши.

Буюм өнөр жайлык жана колго жасалган деп өз ара бөлүнөт.
 Булактар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Өнөржайдын, транспорттун, байланыштын жерлери жана башка багыттагы жерлер

Өнөржайдын, транспорттун, байланыштын жерлери жана башка багыттагы жерлер – жеке жана юридикалык жактарга тийешелүү максаттык багыттар үчүн мыйзамда белгиленген тартипте берилген жерлер. Ө. т. б. ж. ж. б. б. ж. пайдалануу өзгөчөлүктөрү атайын мыйзамдар менен белгиленет. 
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Өнөр жайлык-каржы тобунун борбордук компаниясы

Өнөр жайлык-каржы тобунун борбордук компаниясы — айрым өлкөлөрдүн мыйзамдарына ылайык, өнөр жайлык-каржы тобун (ӨКТ) түзүү жөнүндөгү келишимдин баардык катышуучулары тарабынан уюштурулган, же ага карата негизги коом болуп, мыйзам же келишимдин күчү менен ӨКТнын ишин жүргүзүүгө ыйгарым укуктуу болгон юридикалык жак саналат. ӨКТ Б. к. эреже катары инвестициялык иниститут болуп саналат. ӨКТ Б. к. чарбалык коом, ошондой эле ассоциация, бирлик катары түзүүгө жол берилет. ӨКТ Б. к. Уставы анын ишмердигинин багыттарын жана максаттарын аныктоосу жана ӨКТ Б. к. түзүү жөнүндөгү келишимдин шарттарына ылайык келүүсү тийиш.
 Булактар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Өнөржайлык-каржы тобунун катышуучулары

Өнөржайлык-каржы тобунун катышуучулары – өнөржайлык-каржы тобун (ӨКТ) түзүү жөнүндөгү келишимге кол койгон юридикалык жактар, алар тарабынан уюштурулган борбордук ӨКТ компаниясы, болбосо ӨКТ түзгөн негизги же туундуу коомдор.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Өнөр жайлык-каржы топ

Өнөр жайлык-каржы топ (ӨКТ) — ӨКТ түзүү келишиминин негизинде өздөрүнүн материалдык жана материалдык эмес активдерин (катышуу тутумун) толук же жарым-жартылай бириктиришкен, негизги жана кошумча коомдор түрүндө иштеп жатышкан юридикалык жактардын жыйындысы.

ӨКТ катышуучуларынын ичинде товар өндүрүүчү жана тейлөө кызматтарын көрсөтүүчү уюмдардын, ошондой эле банктардын же башка насыялык уюмдардын болушу милдеттүү.
 Булактар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Өнүктүрүү банкы

Өнүктүрүү банкы – өнөржайды, айылчарбасын, курулушту ж. б. тармактарды узак мөөнөттүү кредиттөө ишчараларын жүргүзгөн мамлекеттик же жарым мамлекеттик (кээде жекеменчик) атайын инвестициялык институт. Ө. б. коммерциялык банктардан айырмаланып, акча салуучулар менен ишканалардан депозит кабыл албайт, эсеп-кысап жана аргандай төлөм аткарымдарын жүргүзбөйт, кыска мөөнөттүү насыяларды бербейт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Нукура президенттик республика

Нукура президенттик республика – конституциялык укук илиминдеги, адатта, мамлекеттин гана эмес, өкмөттүн дагы, ошондой эле башкаруучу партиянын лидери болгон президенттин колуна мамлекеттик бийликтин баардык туткасы юридикалык жактан да, иш жүзүндө да топтолгондугу менен мүнөздөлө турган республикалык башкаруунун бир түрүн белгилөө үчүн колдонулуучу аталгы. Көп учурларда конституция тарабынан мындай президентке парламентти таркатуу укугу, өзгөчө кырдаалды жана согуштук абалды жарыялоо (өзү каалаган учурда) укугу, мыйзам күчүндөгү декреттерди чыгаруу укугу, жергиликтүү администрация башчылары менен сотторду жеке өзү дайындоо жана түшүрүү укугун ж. б. у. с. берет. Иш жүзүндө андай президентти кызмат ордунан түшүрүүнүн конституциялык механизми болбойт. «Классикалык» президенттик республика тутумуна мүнөздүү «күчтүү» парламент сыяктуу «кармап туруучу» жана «теңсалмактоочу» күчтөр жок.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Өнүмдүн (жумуштун, тейлөө кызмытынын) өздүк наркы

Өнүмдүн (жумуштун, тейлөө кызмытынын) өздүк наркы – уюмдун өнүмдү (жумушту, тейлөө кызматын) өндүрүү менен сатуу чыгымынын акча таризине которулушу. КРде аргандай менчик түрүндөгү ишканалардагы Ө. ө. н-н бир жактуу аныктоо зарылчылыгы 1990-жылдан тарта таптакыр жаңы салык тутумунун (негиз катары киреше салыгынын кириши менен) келип чыгуусуна байланыштуу пайда болду.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Нурлануунун техногендик айланасы

Нурлануунун техногендик айланасы – ядролук куралдарды сыноо, кубаттуулуктарды өндүрүү үчүн көмүрдү ж.б. материалдарды жагууга, жер жана тоо тектерин которуштурууга жана иштетүүгө байланыштуу адамдын ишмердигинин натыйжасында жаралган нурлануу чөйрөсү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Нускама

Нускама ― 1) мамлекеттик органдардын өз ишбилгилеринин чегинде мыйзамдардын, жарлыктардын, өкмөттүн токтомдорунун жана буйруктарынын, мамлекеттик башкаруунун жогору турган органдарынын актыларынын негизинде жана аларды аткаруу үчүн чыгарылган мыйзамга ылайык ченемдик укуктук актылары; 2) өндүрүштүк-техникалык ишмердикти жөнгө салуучу эрежелердин жыйнагы.
 Булактар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Нысапсыз атаандаштык

Нысапсыз атаандаштык – чарба жүргүзүүчү субъекттердин чарба жүргүзүүдө артыкчылыкка жетишүүгө багытталган, аракеттеги мыйзамдардын жоболоруна, ишкер чөйрөнүн адаттарына, абийирдүүлүктүн талаптарына, акыл-эстүүлүккө жана ак ниеттүүлүккө карама-каршы, чарба жүргүзүүчү башка субъекттерге – атаандаштарга же алардын ишкер беделдерине зыян келтириши мүмкүн же чыгашага кириптер кылуучу баардык аракеттери. А. а.: башка чарба жүргүзүүчү субъектинин ишкердик беделине зыян келтирүүгө мүмкүн болгон жалган, так эмес же бурмаланган маалыматтарды жайылтуу; товарлардын мүнөзү, аларды даярдоонун ыкмасы жана даярдалган жери, касиеттери, колдонууга жарактуулугу же сапаты жагынан керектөөчүлөрдү жаңылыштыруу; товардык белгини, фирмалык аталышты өзүмбилемдик менен пайдалануу же жашыруун маалыматтарды ачыкка чыгаруу, демпингдик бааларды колдонуу кирет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Нюрнберг сот жүрүмү

Нюрнберг сот жүрүмү – башкы улутчул согуш кылмышкерлеринин үстүнөн 1945-жылдын 20-ноябрынан тартып 1946-жылдын 1-октябрына чейин Нюрнберг шаарында өткөн сот жүрүмү.

 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Облигация

Облигация ( – милдеттенме) – облигация ээсинин аны чыгарган жактан анда каралган мөөнөттө өз наркын же теңдештик мүлкүн ала тургандыгын күбөлөндүрүүчү баалуу кагаз. О. анын ээсине О-нын өз наркына белгиленген пайызын алуу укугун же дагы башка мүлктүк укуктарды берет. О. көрсөтмөлүк же аталмалык, эркин жүгүртүлүүчү же жүгүртүү алкагы чектелген болушу мүмкүн.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Облигация наркы

Облигация наркы – мамлекеттик зайым облигациясынын сатуу жана сатып алуу баасы. Облигациянын шарттуу баасы чыгарууда белгиленип, мамлекеттик карызга чегерилет да, аны жоюу маалында облигация ээсине төлөнүп берилет. Эмиссия наркы – облигацияны банктарга сатуу баасы ошондой эле мамлекет тарабынан белгиленет. Иш жүзүндө эмиссия баасы шарттуу баадан төмөн болот. Облигациянын базар наркы (баасы) каржы базарындагы өтүмдүүлүгүнө жараша аныкталат жана биржа бюллетенине жарыяланат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Облигацияларды жоюу

Облигацияларды жоюу – акционердик коомдун мурда өзү чыгарган облигациялардын номиналдык баасында сатып алуусу, же болбосо КР мыйзамдарына жараша ошол акционердик коомдун акцияларына конвертирлөөсү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Облигациялык келишим

Облигациялык келишим – облигация чыгарууну коштой турган жана анын ээлеринин укугун, артыкчылыгын, чектөөлөрдү аныктай турган кошумча документ.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Облигациячы

Облигациячы – облигация ээси.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Облиго

Облиго (лат. obligo – карызмын, милдеткермин) – 1) вексель боюнча карыздын кошундусу; 2) катталган векселдер боюнча милдеткер жактын карыздары эске алына турган же банк аткарымдары боюнча кардардын баардык карыздары чагылдырылган банк китеби.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Обого берүү

Обого берүү – андан ары радио же телекөрсөтүү (кабелдик телекөрсөтүүдөн сырткары) аркылуу жалпыга маалымдоо үчүн (көрсөтүү жана аткаруусу менен кошо) оболук же кабелдик көрсөтүүлөрдө уюштурулган берүүлөрдү, чыгармаларды, коштоочу үндү, аткарууларды, коюуларды кабарлоо. Чыгармаларды, коштоочу үндү, аткарууну, коюуларды, оболук жана кабелдик көрсөтүүдө уюштурулган берүүлөрдү обого спутник аркылуу чыгарууда, чыгармалар, үндөктөр, аткаруулар, коюулар, оболук же кабелдик көрсөтүүдө уюштурулган берүүлөр жалпы элдин кандай кабыл алып жаткандыгына карабастан жалпы кабарлоого чыкса, жердеги станция аркылуу спутникке, спутниктен жердеги станцияга жиберилген сигналдарды кабыл алуу О. б. катары түшүнүлөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Оболук же кабелдик көрсөтүүдө уюштурулган берүүлөр

Оболук же кабелдик көрсөтүүдө уюштурулган берүүлөр – оболук же кабелдик көрсөтүү уюмунун өзү тарабынан жасалган, ошондой эле башка уюмдардын эсебинен өз тапшырыгы боюнча жасалган берүүлөр.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Обрагация (өзгөрткү)

Обрагация (өзгөрткү) (лат. obrogatio ) – мурдагы мыйзамдарга айрым өзгөртүүлөрдү киргизүү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Объективдүү моюндатуу

Объективдүү моюндатуу – айыпсыз зыян келтиргендиги үчүн кылмыш-жазык жоопкерчилиги. Кылмыш-жаза укугу боюнча жол берилбейт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Объективдүү чен-өлчөмдөр же шарттар

Объективдүү чен-өлчөмдөр же шарттар – башкаларга салыштырмалуу бейтарап болуп эсептелген менен белгилүү уюмдарга жагымдуу жагдай түзбөгөн, өздөрүнүн маани-маңызы боюнча экономикалык болуп саналган жана колдонууда бирдей (жумушчулардын саны же уюмдун көлөмү) принциптер же шарттар. Принциптер же шарттар мыйзамдар жана башка ырасмий документтер менен так аныкталган болуусу керек.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Овердрафт

Овердрафт (англ. overdraft ) – кардардын эсеби боюнча анда калгандан ашыкча каражаттарды жоюу менен ишке ашырылуучу кыска мөөнөттү кредиттин түрү. Натыйжада дебеттик сальдо пайда болот. Банктар тарабынан: О. эң жогорку чеги, берүү шарттары жана жоюунун тартиби белгиленүү менен ишенимдүү кардарларга берилет. О. карыздарды жоюуга кардардын учурдагы эсебине түшкөн баардык каражаттар чегерилет, ошондуктан каражаттардын келип түшкөнүнө жараша кредиттин көлөмү өзгөрүлөт, ушул жагдай О. кредиттөөнүн демейдеги таризинен айырмалап турат. Үстөк пайыздар аракеттеги же макулдашылган өлчөмдө алынат.Банкта овердрафт деген эмне: ал жерде жок акчаны кантип сарптоо 
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Огороддук жер участогу

Огороддук жер участогу — мамлекеттик бийлик же жергиликтүү өз алдынча башкаруу органдары тарабынан уюмдарга жана жарандарга жашылча-жемиш, бакча жана башка айыл чарба өсүмдүктөрүн жана картошка өстүрүү үчүн бөлүнүп берилген жер участоктору.
 Булактар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Озон катмары

Озон — кычкылтектин аллотропикалык формасы. Озон грекчеден «ozein» жыттуу. Озон 1840 ж. Шенбейн тарабынан ачылган.

Озон катмары – космостон чыккан тирүү организмдер үчүн өлүмгө тете ультуракөгүлжүм түстөгү нурланууларды жутуп алуучу, уюлдардагы жер үстүнөн 7–8 чакырым, экватордогу жер үстүнөн 17–18 чакырым бийиктигиндеги аба чөйрөсүнүн озон молекулаларынын жогорку жыштыгына ээ катмары.

 Озон катмарынын жоюлуусу 
Коркунуч туудуруп жаткан озон катастрофасын токтотуунун негизги жолу фреондорду өндүрүүнү жана колдонууну токтотуу.

Фреондорду колдонууну токтотуу боюнча эл аралык келишимдер бар: 
 1980ж. - Хлорфторуглеводороддорду чыгарууну кыскартуу боюнча Вен конвенциясы;
 1987ж. – Монреаль протоколу; 
 1990ж. - Лондон протоколу.

 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
 EKOLOJİ ÇEV-150. 7. Hafta: Kırgızistan-Türkiye Manas Üniversitesi / Dr. Nurzat Totubayeva
Категория:Юридикалык аталгылар жана түшүнүктөр